Valle kirke (Lindesnes)

Valle kirke ligger på østsiden av Audnaelva på Vigeland. Den er sognekirke i Valle sokn. Kirka har korsform og er bygget i 1793 med 6 gallerier og 600 sitteplasser. På den tiden var det viktig å få inn flest mulig sitteplasser på minst mulig areal. På slutten av 1980-tallet ble taket på kirka restaurert. Den ble innvendig restaurert til 200-årsjubileet i 1993, blant annet ble tømmerveggenes naturlige farge da avdekket. Det er dokumentert at det var kirke på Valle i 1390. Plasseringen er ikke kjent. I 1577 bygde Peder Claussøn Friis en ny kirke i nordenden av dagens kirkegård. Den ble kalt Peder Claussøns kirke og var i bruk til 1792, da den ble revet. Dagens kirke ble bygget i 1793. I Valle kirke henger det et maleri av Peder Claussøn Friis som blant annet har vært utstilt på Nasjonalgalleriet. Maleriet og andre detaljer er overført fra Peder Claussøns kirke. På Valle kirkegård er gravene til Gustav Vigelands foreldre, Anna og Eliseus, og eldste bror, Theodor, blant de som er fredet. Gravstenene er tegnet av billedhuggeren. Gustav Vigeland ble konfirmert i Valle kirke i 1883. Vigeland har også utført statuen av Peder Claussøn Friis utenfor kirken. Krigsminnesmerket på kirkegården er laget av fillenevøen Arne N. Vigeland. Referanser Kilder Anna Homme, Kenneth Skofteland, Melvin Kleiven, red. (1993). Valle kirke 200 år. CS1-vedlikehold: Flere navn: redaktørliste (link) Alf Henry Rasmussen (1993). «Valle kirke, Vigeland». Våre kirker. Norsk kirkeleksikon. Kirkenær: Vanebo forlag. s. 463. ISBN 82-7527-022-7. Eksterne lenker (no) «Valle kirke (Lindesnes)». Kirkesøk. Den norske kirke. (no) «Valle kirke (Lindesnes)». Kulturminnesøk. Riksantikvaren – Direktoratet for kulturminneforvaltning. Lindesnes menighet